Аб рабоце маладзёжнага савета Мінскай гарадской арганізацыі галіновага прафсаюза расказала яго старшыня настаўніца сярэдняй школы № 61 Мінска Таццяна Арлоўская. Школа, якая з’яўляецца шматпрофільным сацыякультурным рэсурсным адукацыйным цэнтрам сталіцы, зацікавіла гасцей і сама па сабе, і таму, што тут яны сустрэліся са старшынёй Мінскай гарадской арганізацыі Беларускага прафсаюза работнікаў адукацыі і навукі Ларысай Волкавай. Яна расказала, што ў горадзе дзейнічаюць 9 раённых камітэтаў, 764 пярвічныя прафсаюзныя арганізацыі, у якія ўваходзіць больш за 54,5 тысячы чалавек, ахоп членствам у гарадской прафсаюзнай арганізацыі складае 98,3%.